
Karaj legantoj 


Vi havas en viaj manoj la 129- 
an numeron de Tempo , la unuan 
numeron de la jaro 2017. 

La jaro 2017 estas la centa jubileo 
de la morto de Zamenhof, omaĝata 
tutmonde sub la signo de UNESCO. 
Kroata komisiono por UNESCO estas 
la protektanto de kulturaj programoj 
honore al Zamenhof, kreataj de 
Kroata Esperanto-Ligo. 

Ci tiun numeron de Tempo 
enkondukas artikolo de Nikola Raŝic 
honore al Zamenhof okaze de la centa 
jubileo de la morto de la iniciatinto de 
la Internacia Lingvo Esperanto. 

KEL organizis multajn diversajn 
aranĝojn en 2017. Ministerio pri 
kulturo de Respubliko Kroatio aparte 
finance helpis al nia muzik-literatura 
aranĝo La libro „Zamenhof-Strato“ 
en Zamenhof-Strato kaj al la koncerto 
de junaj kroataj muzikistoj Kaja 
Farszky kaj Nenad Sinkauz kiuj 
honoras la aŭtoron de la Intemacia 
Lingvo. La aranĝo okazis en la 
zagreba Zamenhof-Strato la 25an de 
majo je la 18ahoro. 

Sur la titolopaĝo salutas vin 
junaj vizaĝoj de esperantistoj kaj 
gastoj dum la muzika koncerto de 
Kaja Farzsky kaj Nenad Sinkauz 
en Zamenhof-Strato en Zagrebo, en 
la belega ĝardeno de Akademio de 
pentroarto. Fotis Jadranka Farzsky. 
La tria de maldekstre estas juna 
kroatologo Domagoj Vidovic, la 
tradukinto de Zamenhof-Strato de 
Roman Dobrzyhski en la kroatan. 

La zagreba urbestro lanĉis 
unufojan helpon al kelkaj asocioj. 
Kroata Esperanto-Ligo gajnis finan- 
can helpon de 10.000 kn por ke junaj 
esperantistoj enkadriĝu en la jubilean 
jaron de Zamenhof. La muzik- 
literatura aranĝo en Zamenhof- 
Strato de Zagrebo estis unu ero el la 
junularaj agadoj. en 2017. 

Neniam pli da TV- kaj radio- 
raportoj pri nia agado estis realigitaj 
en la jaro kiu honoras Zamenhof-on. 
Aŭdu kaj eĉ vidu ĉiuj ĉi raportojn 
en http: //www. e speranto. hr/agado_ 
zamjaro_2017.htm. La motoro rea- 
liginta tiujn elsendojn estis Judita 


Rey Hudeĉek, kiu okazigis la 5an de 
majo 2017 en la biblioteko Bogdan 
Ogrizoviĉ renkontiĝon de kvindeko 
da esperantistoj, kiuj per bildoj 
rememoris la malnovan tempon. La 
programo nomiĝis Memoralbumo. 

Samtage Spomenka Ŝtimec 
prelegis en la zagreba Biblioteko 
Travno pri la kroata literaturo kaj 
Esperanto. La programon organizis 
esperantistino Vesna Radoseviĉ. 

La centra monda omaĝo al 
Zamenhof okazis en Varsovio per 
riĉa tritaga programo 29-30-an de 
aprilo. Esperantistoj alvenintaj al 
la festo en Varsovio partoprenis 
interesan lconferencon honore al 
Lazaro Ludoviko Zamenhof. 
Kroata Esperanto-Ligo ricevis 
por Spomenka Ŝtimec financan 
subtenon de Ministerio gri kulturo 
de Respubliko Kroatio. Ŝi iniciatis 
en Varsovio la saman programon 
kiel en la zagreba Zamenhof- 
Strato: legadon de fragmentoj el 
la libro Zamenhof-Strato en pluraj 
lingvoj. Dum promeno tra la varsovia 
Zamenhof-Strato, antaŭ la belega 
novkonstruita muzeo pri la juda 
kulturo POLIN esperantistoj okazigis 
publikan legadon de fragmentoj 
el la libro Zamenhof-Strato de 
Roman Dobrzynski. En Varsovio 
renkontiĝis la libro kaj la strato 
honore al Zamenhof. Spomenka 
Ŝtimec legis tie la kroatlingvan frag- 
menton el la libro en traduko de 
Domagoj Vidoviĉ. 

Zagrebaj Esperanto-Societoj dum la 
tuta jarduono okazigis siajn programojn. 
Kroata Fervojista Esperanta Asocio kun 
sia prezidantino Marica Brletiĉ havis 
ĉiusemajnan programon. Esperanto- 
Societo Tibor Sekelj sub prezido de 
Krunoslav Tiŝljar okazigis programojn 
unu fojon ĉiumonate. KFEA ne mankis 
en la ĉi-jara intemacia kongreso de 
esperantistoj-fervojistoj en Colmar en 
Francio, kie prelegis Zlatko Hinŝt. 

Malbona novaĵo: Ni devas 
informi vin ke la multjara financanto 
de Tempo, Ministerio pri kulturo 
de Respubliko Kroatio, informis 
Kroatan Esperanto-Ligon ke ĝi ne plu 



Anto i Zamenhof. Fotis Davor Klobuĉar 


povas financi la paperan version de 
Tempo, konforme al la rekomendoj 
de Eŭropa Komisiono. Eŭropa 
Komisiono konstatis ke Kroatio 
havas tro da presitaj gazetoj (!). 
Eŭropa Komisiono preferas redukti 
la nombron de presaĵoj kaj favori 
aliajn formojn de la informado, ekz. 
reta kaj similteknika. Ministerio pri 
kulturo tial decidis estonte financi 
nur la sonan version de Tempo kiun 
ni jam multajn jarojn produktis sur 
kompaktdiskoj por vidhandikapitoj, 
konforme al la preferoj de Kroata 
unuiĝo de nevidantaj esperantistoj. 
Tiujn informojn eksciis la membroj 
de la redakcio^ Antun Kovaĉ 
kaj Spomenka Ŝtimec, kiuj estis 
akceptitaj en la Ministerio pri 
kulturo. Eĉ pli: la Ministerio pretas 
financi la homojn kiuj produktas 
la sonan Tempon por la nevidantaj 
esperantistoj kaj por la sona Tempo 
aprobis 12.000 kn por la jaro 2017. 

Ni ne permesos ke Tempo ĉesu 
aperadi en la presita formo ĝuste en la 
jubilea jaro de Zamenhof. Tial tiu ĉi 
numero de Tempo espereble ne estas 
la lasta presita numero en 2017. Ni 
estas dankaj al Ministerio pri kulturo, 
ke ankaŭ estonte ĝi volas subteni 
almenaŭ nian sonan Tempon. 

Cu vi havus intereson estonte 
aŭskulti Tempon aŭ legi ĝin rete? 
Ni estus dankaj por via respondo. 
Sciu ke ĉiuj numeroj de Tempo (ekde 
1980 ĝis 2017) estas legeblaj en niaj 
retpaĝoj ĉe: http://www.esperanto.hr/ 
tempo_kel.htm 

En tiu ĉi numero de Tempo 
ni dediĉis plenan artikolon al la 

Esperanto-eventoi en Kroatio en 
2017. 

Kiam polaj esperantistoj sukcesis 
en 2015 enmeti Esperanton en la 
nacian liston de heredaĵoj en Pollando, 
la irlanda diplomato kaj prezidanto 
de Eŭropa Esperanto-Unio Sean 
0’Riain konsilis ke pluraj Landaj 
Asocioj imitu Pollandon kaj klopodu 
meti Esperanton sur la nacian liston 
de kultura heredaĵo de sia propra 
lando. Ni ne havis multan esperon 
ke io tia povus sukcesi en Kroatio. 
Svisaj esperantistoj klopodas meti 
Esperanton sur la nacian liston de 
nemateriaj valoroj de Svislando. 

Kroata Esperanto-Ligo preparis 
la dokumentojn kaj eniris la procedon 
de enmeto de Esperanto en la 
kroatan nacian liston de la protektata 
nemateria heredaĵo. La dokumenton 
preparis Spomenka Ŝtimec. Estis 
agrabla suprizo kiam Zrinka Mazar, 
estrino de la Sekcio pri la moveblaj 
kaj nemateriaj kulturaj valoroj el 
la Urba instituto por protekto de 
la monumentoj de kultura valoro 
informis, ke nia peto pri Esperanto 
sukcese trairis la unuan pritaksadon 
kaj ekde marto 2016 ĝi estas traktata 
en Ministerio pri kulturo. 

Ni publikigas la unuan pozitivan 
dokumenton pri la pritaksado de 
Esperanto por la nacia kroata listo 
de protektata nemateria heredaĵo, 
verkita de Silvio Novak, estro de la 
Urba instituto por la protektado de 
kulturaj kaj naturaj monumentoj. 

E1 multaj aliaj novaĵoj ni elektis: 

En Brazilo aperis la dua eldono 
de Zagreba Metodo. En februaro, 
dum vizito de la altranga funkciulo 
de Eŭropa Komisiono el Bruselo al 
Zagrebo D-ro Vytenis Andriukaitis, 
la zagreba oficejo de EU enmanigis 



Lemolibro 
de la Internacia Lingvo 


Livro Didatico da Lingua Internacional 

al la gasto la kroatan tradukon de lia 
prelego pri eŭropa lingvoproblemo 
el Nitra 2016. La saman kroatan 
tradukon de Bozidar Brezinŝĉak 
Bagola publikigis ankaŭ la reta 
gazeto el Istrio ZVONA i NARIDaily. 

La lastjara Universala kongreso 
de ^Esperanto en Nitra ankoraŭ 
reeĥas en Kroatio. Sian vojaĝprozon 
Kongreso en Nitra la tradukisto 
Brezinŝĉak Bagola publikigis en la 
Revuo Hrvatsko zagorje , decembro 

2016. La sama teksto aperis en la 
literatura revuo Republika, februaro 
2017 kaj en la slovena retejo 
Ŝtajerske novice la 13an de aprilo 

2017. Vidu ĉe: http://www.esperanto. 
hr/uk_memoroj .htm#bagola 

En la tombejo en Makarska 
estis enterigita en sia 91-a jaro fidela 
kroata esperantisto kaj fakulo pri 
olivoleoj Ivo Puhariĉ. 

Dudek kvin kroataj esperantistoj 
partoprenis en la Alp-Adria pro- 
gramo honore al Zamenhof en 
Brezice (Slovenio) aprilo 2017. 
Raportas Anto Mlinar. 

Spomenka Ŝtimec por sia kroata 
prozo rilatanta al Esperanto, Dom u 
Srednjoj Europi estis premiita per 
la ĉi-jara literatura premio de la 
komunumo Hum na Sutli, portanta 
la nomon de la kroata poeto Rikard 
Jorgovaniĉ. Okaze de la transdono 
de la premio, ŝi en la biblioteko en 
Hum na Sutli voĉlegis la poemon de 
Rikard Jorgovaniĉ, en traduko de 
Mavro Ŝpicer. 

Kroata Esperanto-Ligo jarkun- 
venis la 20-an de majo 2017. Pli frue 
jarkunvenis la esperantaj societoj en 
Bjelovar kaj Split. 

Esperanto-Societo Trixini la 27an 
de majo organizis la 21an feston de 
meteorito en Hraŝĉina kaj prezentis tie 
Enciklopedion de Hrvatsko zagorje. 
La societo kunorganizis tutsemajnan 
ekskurson de plurmembra internacia 
esperantista grupo al Makedonio, 
kadre de la agado de Kroata-Make- 
dona societo. 

Zlatko Tiŝljar kaj Siniŝa 
Dvornik ĉeestis la 4an de junio la 
asembleon de Eŭropa Esperanto- 
Unio kadre de Germana Esperanto- 
Kongreso en Freiburg en Germanio. 

Viŝnja Brankoviĉ el Osijek 
organizas en la banloko Sokobanja 
en Serbio Intemacian Kongreson de 
Blindaj Esperantistoj de la 8a ĝis 
la 15a de julio 2017. A1 la kongreso 
aliĝis 50 esperantistoj el 10 landoj, 
inter ili kroataj esperantistoj. 

Esperanto-Societo Sisak preparas 
la 9an Boatadon sur la Rivero Kupa 
de la 3 la de julio ĝis la 5a de aŭgusto 
2017. 


En Bjelovar dum la tuta 
jaro daŭras preparoj por la 
granda aranĝo INTER-FEST 
kiun bjelovaraj esperantistoj 
plenenergie preparas. Multaj 
esperantlingvaj gastoj estas 
atendataj de la 6a ĝis la 12 de 
aŭgusto 2017 en Bjelovar. 

Ni esperas ankaŭ vin vidi tie, ĉe 
la plej granda aranĝo en Kroatio en 
2017! Bonvenon al Bjelovar! 

En aŭgusto en Los Angeles 
aperos la usona eldono de Kroata 
milita noktlibro de Spomenka 
Ŝtimec. La libron el Esperanto tra- 
dukis Sebastian Schulman por la 
eldonejo Phoneme media. 

Por septembro ni anoncas la aranĝon 
Renkontiĝon de esperantlingvaj ver- 
kistoj kaj tradukistoj kaj invitas vin 
al Hraŝĉina la 16an de septembro 
2017 kun gastoj Mauro Nervi el 
Italio kaj Istvan Ertl el Hungario/ 
Luksemburgo. 

Rijeka atendas nin en la lastaj 
tagoj de septembro, de la 28a ĝis 
la 30a por la 110 jubileo de sia 
Esperanto-Societo. Gratuloj okaze 
de la mirinda datreveno! Pri tio 
legu ĉe http://www.esperanto.hr/ 
agado_rij eka_ 110 .htm 

Bonan legadon! 

Spomenka Stimec 


Nova portreto 
de Zamenhof 


Nenad Opaĉiĉ, la renoma 
pentristo kaj skulptisto el Varazdin, 
permesis ke ni uzu la portreton de 
Zamenhof en la jubilea jaro. Opaĉiĉ 
desegnis tiun portreton kadre de sia 
pentraĵo Kiborg kaj proponis ĝin 
siatempe, kiam japanaj esperantistoj 
serĉis solvojn por la titolpaĝo de la 
traduko de Zamenhof-Strato en la 
japanan. La japana eldonisto tamen 
decidis uzi dokumentan foton pri 
holokaŭsto por la titolpaĝo de le 
japana eldono kaj ne la verkon de 
Opaĉiĉ. Nun jen la okazo prezenti 
la nesufiĉe konatan portreton de 
Zamenhof, kiel fragmenton el la 
pentraĵo. Esperanto-Societo Trixini 
planas uzi la portreton sur la filatelaĵo 
- la unutaga koverto, okaze de la 
Renkontiĝo de verkistoj en Hraŝĉina 
en septembro. 

S.Ŝ. 

La portreton vidu sur la paĝo 5. 

POST CENT JAROJ: ZAMENHOF HODIAU 



Kaj la Eternulo diris : “Ili estas unu popolo kaj ili havas 

unu lingvon kaj la saman parolon .... ili povos atingi 

ĉion kion ili decidas nurse ili tion ekvolos. ” [Genezo XI] 

Antaŭ cent jaroj, 1 meze de la mond’ eteme militanta, 
mortis homo kiu strebis al sankta amo kaj interhoma 
harmonio. Li celis disbati la miljarajn murojn kiuj dividas 
la homaron en diversajn grupojn malamikajn. Li kredis ke 
interkonsente ekestos planeda homfamilio, nur se popoloj 
eblos kompreni unu la aliajn. Por ke realiĝu tiu bela 
revo de 1’ homaro necesus adopti neŭtralan helplingvon 
intemacian, kiun li kreis por tiu celo: Esperanton. 

En la nuna epoko postmoderna, kiam ĉiuj valoroj 
lozas, tiaj idealoj sonas naive. Eble ĝuste tiel estas. Tamen 
la brava nova mondo, kun ĉiuj siaj teknikaj eblegoj, 
ne proponas altemativon, ne promesas plibonigon de 
interhomaj rilatoj. Tute male: amasas konfliktoj, tempestas 
militoj, mortas hommiloj kaj ĉiutagas murdoj altare 
de pacaj dioj (evidente sangavidaj); nome de religioj, 
demokratioj; nacioj aŭ similaj ioj aŭ alioj. 

Pli ol iam ni foras de stato kiam la popoloj ajnon 
povus fari en konsento, plej laste rondon familian aŭ 
sanktan harmonion. Eĉ nia planedo, ĝiaj akvo kaj aero, 
eĉ la tero sub niaj piedoj, minacas malaperi; malgraŭ 
la ekzisto de la plej perfektaj teknikiloj por produkti, 
komuniki kaj interproksimiĝi. La mondo mem ŝajnas 
esti unu granda miskompreno, tiel ke la Futuro minacas 
malveni. (Nome, ĝi vizitas nur esperdonajn zonojn). 

Tamen oni ofte ridindigas homojn kiel Zamenhof, kiu 
antaŭvidis la minacojn kaj proponis solvojn. Esperantistoj 
restas figuri kvazaŭ stranguloj kun ideoj pasinteskaj. 
Sed, ne ĉiuj samopinias, ekzemple Unesko, kiu la jaron 
2017 proklamis La Jaro de Zamenhof. Tion oni faris 
ne nur por konservi la memoron pripasintan sed ankaŭ 
por doni ekzemplon por la onto; por proponi humanajn 
altemativojn por pli bona mondo pri kiu Zamenhof revis, 
mondo de interpopola kompreno kaj ama kunlaboro. 
Temas pri granda Bono, kiun mondo CIAM bezonas, ne 
nur nun, kiam tio ŝajnas estis afero de pura postvivado. 

Estas do bona okazo por redemandi: Kion Zamenhof 
al ni donis? Kion Zamenhof signifas por ni, la homoj de 
hodiaŭ? 

Mi ne volas plu analizi la mondan situacion, kiu 
estas ĉagrenige klara kaj klare mala al la streboj de 
Zamenhof. Ĝi estas praktike senespera, dum Zamenhof 
esprimis sian vizion per unu sola vorto: La Espero. Espero 
signifas kredon ke la aferoj povas alii, pliboniĝi, ŝanĝiĝi 
je la bonstato de la homaro. 

Ĉu ni rajtas forgesi ĉi-vorton: e s p e r o? Ĉu ni rajtas 
entombigi la idealon de pli bona morgaŭo? Ĉu ni ne havas 
respondecon pri la planeda futuro, pri la novaj generacioj? 
La Futuro havos ŝancon nur se ne mortos la Espero. Jen 
do, nia misio kiel esperantoj. Zamenhof temas pri la 
Espero, nenio alia: ĉio cetera estas nur derivaĵoj. 

Ni ne forgesu ke Espero estis la lasta restaĵo en la 
skatolo de Pandora. Ĉu vi memoras tiun antikvan grekan 
rakonton? Nome, ĉio komenciĝis kiam la titano Prometeo 2 
tiom ekamis homojn ke li ŝtelis la fajron de dioj por ĝin 
donaci al la homoj. Li ankaŭ instruis ilin diversajn lertojn 
kaj sciojn kaj tiel esence patris la homaron. Homoj ĝis 
tiam ne vere distingiĝis disde la animaloj, pri kiuj fakte 
zorgis lia frato Epimeteo 3 , kiu ne aparte atentis homojn, 
ne pli ol aliajn zoojn. La koleriĝinta ĉefdio Zeŭso, kiu 
timis ke sciaj homoj proksimiĝos al dioj, sendis la ravan 
Pandora 4 kiel edzinon al Epimeteo. 

Pandora ricevis de Zeŭso belan skatolon donacan, 


kiu enhavis ĉiujn malbonojn kaj plagojn por la homaro. Ŝi 
fakte neniam devis malfermi la skatolon sed la scivolemo 
venkis kaj ŝi levis la kovrilon, tiel ke ĉiaj teruraĵoj eliris 
kaj trafis la homaron katastrofe. Ŝi tamen sukcesis fermi 
ĝin por ke ne elflugu ankaŭ la lasta afero, kiu kuŝis ĉe la 
fundo: La Espero. Nome, kiam ĉio malaperas restas nur la 
Espero. Sed, kvazaŭ tio ne sufiĉus, Pandora plue scvivolis 
kaj refoje malfermis la skatolon, tiel ke ankaŭ La Espero 
fine malaperis el la mondo. Trista rakonto, ĉu ne? 

Bedaŭrinde, la mondo nun refoje troviĝas en tiu 
stato. La skatolo jam estis malfermita, tiom da malbonoj 
jam okazadas. Ni vivas ĉiutage kun timo ke iu refoje 
malfermos la damnitan donacon de dioj kie postrestis 
la lasta espereto, nia lasta ŝanco. Jam fisvarmas diversaj 
malfermemuloj ĉe la kovrilo. Ĉu ĝi eltenos? 

Zamenhof ankaŭ tre konsciis ke la plej granda 
malbono den la homaro estas Malamo, kiu plej ofte 
venas el miskompreno aŭ nekompreno. Malamo ekzistas 
por forpreni esperojn, dum espero ekzistas por certigi la 
futuron, la ideon ke la morgaŭo venos. Espero estas kredo 
je vivo, dum malamo malas al ĉio pluvivema. Espero 
kreas, malamo detruas. Espero vivigas, malamo mortigas. 
La espero do fundamentas. 

Zamenhof kreis ilon por malhelpi la malbonon. Li 
kredis ke gravas la Vojo almenaŭ same kiel la Celo, ke 
esencas la komunikado: la homa kontakto. Tial li kreis 
lingvon por redoni ŝancon al la perdita espero de Pandora. 
Ne hazarde li elektis sian pseŭdonimon, d-ro Esperanto, 
ne hazarde la lingvo kvazaŭ nature prenis sian nomon de 
la espero. Espero kiel kuracilo, kiel resaniga eliksiro. 

Li ankaŭ bone travidis la duoblan funkcion de homaj 
lingvoj. Unuflanke lingvo ligas nin kun aliaj homoj, pro 
kio eblas atingi ĉion kion homoj ili ekdeziras fari, dum ili 
havas komunan parolon. Aliflanke, lingvo ankaŭ disigas 
nin de aliaj homoj aliparolaj, kaj se ne eblas komuniki la 
homaro perdas sian venkan kapablon kontraŭ la obstakloj. 

Lingvo estas samtempe kaj ligilo kaj katenilo. 
(Ankaŭ katenoj havas tiujn du facetojn, ili ne nur kunligas 
sed ankaŭ malliberigas). Lingvo ligas nin kun nia propra 
grupo sed forŝlosas de ĉiuj aliaj, do disde la resto de la 
homaro. Jen do la paradokso de lingva komunikado 
homara; ke lingvoj ankaŭ malunuigas. 

La solvo kun la t.n. mondolingvoj estas nur trompa: 
ni povas ja komuniki kun la aliaj per idiomo de iu grupo 
kiu altrudis sian lingvon samtempe kun sia potenco. 
Ekzemple, eĉ se ni ĉiuj parolus la anglan kiel la duan 
lingvon, ni ankoraŭ restas forŝlositaj de la uzantoj de la 
franca, germana, rusa, ĉina, araba, evenka aŭ bengala ... 
Samtempe la potencantoj, usonanoj, angloj, kanadanoj 
k.s., ne lemas niajn lingvojn; do tute ne ekzistas 
reciprokeco, kiel en la kazo kiam ni komunikas ene de 
propra lingvujo. Fakte komunikado ne vere ekzistas dum 
ĝi estas unudirekta. Ni ne vere interparolas. Komunikado 
per la angla aŭ msa (aŭ simile) ne interproksimigas 
homojn kaj popolojn, nur ilas por dominigi la kulturon 
kaj potencon de la «mastraj» nacioj. Ili parolas al ni, sed 
ne aŭskultas nin. Ili ne povas aŭdi nin ĉar ili ne komprenas 
kion ni diras. Niaj lingvoj ne valoras, aŭ nur loke limigite 
aplikiĝas. Ilia lingvo unuigas: sed unuigas nin kun Ili, 
kaj ne vere intemnuigas en digna reciproko. Afero de 
akcento, eble, sed home tre grava. 

Alia afero estis la neŭtrala Latino en mezepoko 
kaj renesanco: ĝi estis la lingvo de «majstroj» ne de 
«mastroj». Dum la ekspando de la Romia Imperio estis 
malsame: la ŝtata imperiismo disvastigis sian lingvon 
kaj tiuj kiuj lingve latiniĝis (aŭ heleniĝis, en la oriento) 

Desegnis pentristo Nenad Opaĉic 


fariĝis romianoj, do ĉesis esti iliroj,gaŭloj, etruskoj aŭ 
iberoj. Similaj procezoj okazadis dum aliaj imperiaj 
ekspandoj: araba, ĉina, persa, hinda, rusa, inkaa k.s. La 
rezulto estis do asimilado al la pli forta. Tio almenaŭ 
koncemas la elitojn, ĉiam kredante (ne senbaze) ke nur 
tiu tavolo gravas. Ekzistas tamen kelkaj bonaj ekzemploj 
de disvastigo de diversaj kontaktlingvoj, kiel la malaja, 
svahila, evenka, sabira, ĉinuka k.s., kie la rilato baziĝis 
je komerca interŝanĝo kaj reciproka bezono, pro kio ne 
suferis la lingvoj de lokaj komunumoj kaj kulturoj, kiuj 
daŭre restis uzataj. 

Ion tian celis, do, Zamenhof, ke la homaro denove 
havu unu aŭtentike neŭtralan lingvon, pure ligan, tute 
ne malligan; plene konektan, neniel malkonektan. Tia 
lingvo povus redoni al ni la Esperon por povi reatingi 
tiun staton de la homaro kiam nenio plu staros sur la vojo 
se ni ekdeziros tuŝi la ĉielon aŭ eĉ stelojn. Dum ni uzas 
7000 diversajn kodojn, tio ne eblas. Kaj se ni ĉiuj parolas 
lingvon de unu gmpo, kiu nin tiel perlingve mastras, 
ni neniam estos vere liberaj nek plene siaj. La plimulto 
nun povas intemacii nur per lingvoj fremdaj. Kaj se ni 
restas fremdaj al ni mem, kiel ni tiam plu memus? Jen 
la Faŭsta dilemo: enmondi kiel fremdulo, aŭ ekstermondi 
estante si mem? Integriĝi kun la tuto perdante la propran 
karakteron, aŭ izoliĝi provante resti kio vi estas? (Ĉu 
eblas entute esti io kio vi ne estas? Tiaj dilemoj ne aperas 
ĉe denaskuloj de la domina lingvo. Imperiaj lingvoj estas 
partoj de la imperia sistemo mem. Kiu tion forgesas, tiu 
estas naiva. Se ni volas krei malimperian mondon, ne de 
konkuraj nacioj, sed de liberaj kreaj individuoj, ni devos 
ankaŭ opcii por neimperia lingva esprimilo. 

Ene de naciaj lingvujoj kutime estas tiel ke iu lingvo 
estas komuna al la plimulto, kaj tamen preskaŭ ĉiam 
restas iuj lingvaj minoritatoj, kiuj devas lerni la dominan 
lingvon por plenrajte partopreni kun la ceteraj. Lemi 
plene fremdan lingvon estas malrapida, mafacila kaj ofte 


ne tre sukcesa projekto: membroj de la minoritato havas 
fremdan akĉenton, faras erarojn, ofte estas ridindigataj, 
kaj cetere pli malsukcesaj en la vivo. La majoritato do 
ĉiam posedos la avantaĝon de denaskuloj en la domina 
lingvo. Plej ofte ili ne lemas la minoritatan lingvon nek 
interesiĝas pri iliaj kulturo aŭ vivo. 

Nuntempe, kun la globaligo perangla, la mondo 
alvenis en strangan situacion, kie praktike ĉiuj, krom 
la denaskaj anglalingvanoj, fariĝis minoritato. Eĉ 
grandaj nacioj kaj lingvogmpoj, ĉinoj, rusoj, hispan- 
aŭ franclingvanoj, japanoj kaj germanoj, araboj kaj 
svahilanoj, koreoj kaj ajmaroj, estas lingva minoritato kiu 
ne povas plenrajte kaj samrange partopreni la intemacian 
vivon, krom tra la imperia lingvo, kiun tamen la plimulto 
neniam sukcesas bone lemi. Ni ĉiuj estas do la minoritato, 
ĉar de tia diskriminacio suferas eĉ la anglalingvanoj mem, 
kies lingva politiko orientiĝas al divastigado de propra 
kulturo kaj tiel ili mem kulture malriĉiĝas, mapli facile 
lemas koni aliajn mondojn ol la propra. 

Do, ni ĉiuj estas minoritato iusence. Zamenhof mem 
apartenis al minoritata kaj malaprezata popolo: li estis 
orienteŭropajudo. Tio difinis lian vivon, ĉar kielminoritato, 
kaj ĉefe kiel judo tiam kaj tie, lia mondpercepto estis alia 
ol tiu de la ĉirkaŭaj rusoj, poloj, belomsoj, germanoj aŭ 
litovoj. Kiel juna homo li unue serĉis la solvon por sia 
malfeliĉa popolo, klopodis normigi la jidan lingvon, kiun 
oni tiam nomis ‘ĵargono’, kaj kiun eĉ propraj parolantoj 
malestimis, aliĝadis al diversaj cionismaj movadoj, planis 
elmigradon al Palestino, Ugando, Madagaskaro, Usono 
... Sed fine li rezignis pri tio kaj aliris la problemon el pli 
ĝenerala, pli homarana vidpunkto. 

Zamenhof komprenis ke la problemo ne estis ke 
iu estas judo, mso aŭ polo sed ke temas pri malegaleco 
kaj diskriminacio, kaj ĉiam pri manko de kontakto kaj 
kompreno. Li konsciis ankaŭ pri la religia diverseco 
kaj interkonfesia malamikeco, tial li poste proponis 
ankaŭ religian projekton nomatan hilelismo, poste 
homaranismo. Lia mondkoncepto enhavis do tri pilonojn: 
komuna helplingvo etne neŭtrala, malsekta religio 
sendogma kaj frata traktado interpopola. Ĉio kune, temis 
pri relative kompleta etika sistemo, en kiu la lingvo ludis 
pure instmmentan rolon. 

Tamen nur tiu elemento ricevis amasan subtenon 
kaj havis sukcesan 130 jaran postvivon. Ĉe la fino de sia 
vivo, meze de la mondmilito, li ankaŭ sendis sian Leteron 
al Diplomatoj, faman inter la esperantistoj sed nemeritite 
nekonatan en la ekstermovadujo. En tiu letero li ne nur 
proponas la etikan principaron kiel fini kaj eviti militojn 
sed eĉ skizas planon de vasta popola federacio, kiu fakte 
multe similas al la poste evoluinta Eŭropa Unio. 

Zamhof do vivis en la 19-a kaj mortis en la 20 
jarcento, sed li agis por ni, la homoj de lia futuro. Tial 
li ne estas ia figuro de nia pasinto. Li daŭre komunikas 
kun ni, ne nur per sm lingvo sed ankaŭ tra siaj ideoj, kiuj 
ankoraŭ ne realiĝis. Ĉiam kiam ni sincere volos pli belan 
kaj pli bonan mondon ni devas repensi pri tiu granda 
viziulo, homo de nia hodiaŭo kaj homo de nia venonto. 

Nikola Raŝiĉ 

1 En Varsovio 14-an de aprilo 1917, mortis Lejzer Ludwig Markoviĉ 

Zamenhof, la iniciatinto de Esperanto. 

2 Helene npopr|0si)<; [prometheŭs] «anticipe /pri/pensanta» 

3 Helene ’E7npr|0sŭ(; [epimetheŭs] (poste /pri/pensanta) 

4 Pandora (helene «ĉiondona»). 

AGADO DE KROATAJ ESPERANTISTOJ EN LA JARO 2017 
- la jaro de la centa jubileo de la morto de Zamenhof - 


L.L. Zamenhof 

Bjalistoko 1859 - Varsovio 1917 


; Hrvatsko povjerenstvo za UNESCO 
j Croatian Commission for UNESCO 
: Commision croate pour 1'UNESCO 

United Nations * 

Educational, Scientific and . 

Cultural Organization * 

Organisation . 
des Nationes Unies . 
pour I' education 
la science et la culture 



Publikai programoi sub aŭspicio de Kroata komisiono 
de UNESCO. 

Kroata Esperanto-Ligo klopodas en 2017 enirigi 
Esperanton en la kroatan nacian liston de nemateriaj 
kulturaj heredaĵoj. 

Noto: Enkonduko al la jubilea jaro 2017 okazis per 
festado de Zamenhof-tago la 15an de decembro 2017, kiam 
festparolis hungara ambasadoro Gyorgy Nanovfszky en 
Hungara kultura asocio Ady Endre, en Zagreb, Martiĉeva 
12 . 

Januaro 

En Bjelovar daŭras preparoj por la internacia aranĝo 
Kultura kunfandiĝo de la multetna Eŭropo 
En Teherano Achtar Etemadi tradukas infanlibron Pirgo 
de Andelka Martiĉ el Esperanto persen. 

( La esperantigintoj : Josipa Katunar kaj Josip Pleadin) 
En Los Angeles Sebastian Schulman preparas anglan 
tradukon de Kroata milita noklibro de Spomenka Ŝtimec. 
En Italio Carlo Minnaja kaj Giulio Cappa preparas italan 
tradukon de Ombro sur interna pejzaĝo de S. Ŝtimec 

5.1. en Varazdin Siniŝa Horvat (laŭ iniciato de Sreĉko 
Raduloviĉ) okazigis enkondukan lecionon al Esperanto- 
kurso. 

10.1. La gazeto Regionalni tjednik Varazdin publikigis 
intervjuon kun Spomenka Ŝtimec pri ŝia Esperanto- 
agado. 

27.1. En la biblioteko Bogdan Ogrizoviĉ Zagreb estis 
grezentita la libro Dom u Srednjoj Europi de Spomenka 
Ŝtimec, prozo plej parte tradukita el la esperantlingvaj 
libroj de la aŭtorino. Pri la verko parolis Jasminka 
Domaŝ, Judita Rey Hudeĉek, Bozidar Brezinŝĉak Bagola 
kaj la aŭtorino. 



31.1. HTV sian elsendon Nota o jeziku dediĉis al 
Esperanto. Parolis d-ro Velimir Piŝkorec kaj kantis 
Neven Mrzleĉki. 

En la decembra numero de la revuo Hrvatsko Zagorje 
aperis vojaĝprozo de Bozidar Brezinŝĉak Bagola 
Kongres u Nitri kaj recenzo de Vlasta Horvatiĉ-Gmaz 
pri la libro Dom u Srednjoj Europi de Spomenka Ŝtimec. 

Februaro 

2.2. D-ro Vytenis Andriukaitis, komisiito pri la sano 
kaj sekureco de manĝaĵoj ĉe Eŭropa Konsilio (kaj 
esperantisto) gastprelegis en la kroata sidejo de Eŭropa 
Komisiono en Zagrebo. La oficistoj enmanigis al li la 
kroatan tradukon de lia prelego en Nitra. La prelegon 
kroatigis Bozidar Brezinŝĉak Bagola. 

12. 2. La gazeto Glas koncila publikigis artikolon 
Rakontoj de esperantlingva aŭtorino pri la libro de 
Spomenka Ŝtimec. 

19. 2. Esperanto-Societo Split jarkunvenis. 

23.2. Judita Rey Hudeĉek okazigis TV-filmadon pri 
Esperanto en la ejoj de Kroata Esperanto-Ligo por la 
elsendo Dobro jutro, Hrvatska! Parolis Judita Rey 
Hudeĉek, Zlatko Tiŝljar kaj Anto Mlinar. 

24.2. En la ejoj de Komunumo Bedekovĉina estis 
prezentita la revuo Hrvatsko zagorje 4/12 en kiu aperis 
la kroataj tradukoj el Esperanto de aforismoj de Georgo 
Handzlik el la libro Verdeskaj pensoj. 

Yoĉlegis la tradukinto Bozidar Brezinŝĉak Bagola. 
Ceestis interalie la reprezentanto de la Pola ambasadejo 
en Kroatio Slaven Kale. 

25.2. En la tombejo de Makarska estis entombigita 
esperantisto Ivo Puhariĉ. 

26. 2. Bjelovaraj esperantistoj jarkunvenis. 

La revuo Republika (1-2) publikigis vojaĝprozon de 
Bozidar Brezinŝĉak Bagola Kongres u Nitri. 

Judita Rey Hudeĉek ekgvidis Esperanto-kurson por 
membroj de Kroata-Makedona Societo. 

Marto 

8.3. NevenKovaĉiĉ prelegis enEsperanto-Societo Tibor 
Sekelj pri etaj eŭropaj ŝtatoj Vatikano, Monako, Andoro, 
Luksemburgo, Malto kaj Lihtenŝtejno . 

15.3. La interneta revuo Zvona i nari el Liznjan 
publikigis la kroatan tradukon de la prelego el Nitra de 
Vytenis Andriukaitis Viŝejeziĉnost u Europskoj uniji. 
Esperanto Societo Rijeka eldonis sian Informilon por 
2017 kaj anoncis la llOan jubileon de Esperanto en 
Rijeka festota de la 28a ĝis la 30a de septembro 2017. 
En Sao Paolo aperis la dua portugala eldono de la 
lemolibro pri Esperanto laŭ la Zagreba Metodo. 

Aprilo 

8.4. Judita Rey Hudeĉek aranĝis gastadon de 
esperantistoj en la populara radio elsendo Putujemo 
Hrvatskom. Pri Esperanto parolis Judita Rey Hudeĉek, 
Zlatko Tiŝljar kaj David Rey Hudeĉek 

10.4. Mihaela Cik aranĝis TV-filmadon pri SEK por 
TV-Student. Oni intervjuis Mihaela Cik kaj Dalibor 
Ŝeatoviĉ. 

13.4. HRT, La unua programo de Kroata Radio 
en la elsendo^ Hrvatima izvan domovine intervjuis 
Spomenka-n Ŝtimec renkonte al la 14a de aprilo, la 
centa jubileo de la morto de L.L. Zamenhof. 

Bozidar Brezinŝĉak Bagola publikigis sian vojaĝprozon 

Kongres u Nitri en Ŝtajerske novice. 

14.4. Okaze de la morto-tago de Zamenhof TV-kalendar 
elsendis programon pri Zamenhof. 

14.4. Okaze de la mortotago de Zamenhof junaj 
esperantistoj pendigis banderolon kun la vorto 
„Esperanto“ ĉe la fenestroj de la nova ejo en Vodnikova 
9 (Prizorgis la teamo : Biba Roziĉ-Ŝutej, Mihaela Cik, 
Robert Milijaŝ) 

14.4. Okaze de la mortotago de Zamenhof Kroata Radio, 
Radio Sljeme intervjuis Spomenka-n Ŝtimec por la 
elsendo CroAsan. 

14.4. Neven Kovaĉiĉ prelegis pri Esperanto por la 
klubanoj de 40+ 

22.4. Dudek kvin kroataj esperantistoj partoprenis en 
Brezice en Slovenio programon honore al la centa jubileo 
de la morto de Zamenhof. 

25.4. En Humna Sutli Spomenka Ŝtimec ricevis literaturan 
premion Rikard Jorgovaniĉ por sia priesperanta libro 
Dom u Srednjoj Europi. 



Fotis Andrzej Suchacki 


27-30.4. En Varsovio okazis konferenco honore al la 
centa jubileo de la morto de Zamenhof. 

Spomenka Ŝtimec iniciatis legadon de fragmentoj el 
la libro Zamenhof-Strato de Roman Dobrzynski en la 
varsovia Zamenhof-Strato. La programon gastigis Muzeo 
pri juda kulturo POLIN. Ŝi voĉlegis la kroatan fragmenton 
en la traduko de Domagoj Vidoviĉ kaj kontribuis al la 
aranĝo per prelego pri sia verkado en Esperanto. 

La revuo Literatura Foiro, aprilo 2017 publikigis 
fragmenton el kroatlingva romano Dobro doŝla koŝava 
de Bozidar Brezinŝĉak Bagola en la esperanta traduko de 
Zlatoje Martinov. 

Judita Rey Hudeĉek publikigis tripaĝan artikolon pri 
Esperanto en la luksa revuo Zagreb, moj grad. 
Esperanto-Muzeo en Ŝimonoseki en Japanio transprenis 
de la familio Mori la preskaŭ 50-jaran korespondadon de 
Spomenka Ŝtimec kun la japana esperantisto Mori Singo. 


Majo 

5.5. Biblioteko Bogdan Ogrizoviĉ en Zagreb gastigis la 
programon Esperantski spomenar organizitan de Judita 
Rey Hudeĉek 

5.5. La kroata literaturo kaj Esperanto estis la titolo de 
la prelego de Spomenka Ŝtimec en Biblioteko Travno. 
Organizis Vesna Radoŝeviĉ. 

20.5. Kroata Esperanto-Ligo jarkunvenis 

25.5. Muzik-literatura programo „Zamenhofova ulica“ 
u Zamenhofovoj ulici („La Zamenhof-strato“ en la 
Zamenhof-strato) estis okazigita en la korto de Art- 
akademio en la zagreba Zamenhof-Strato. Muzikis 
Neven Mrzleĉki. Koncertis per perkutinstrumentoj 
Kaja Farszky kaj Nenad Sinkauz. Voĉlegis el la libro 
Zamenhof-Strato en la kroata Domagoj Vidoviĉ, en la 
pola Malgorzata Muiĉ, en Esperanto Mihaela Cik, en 
la japana la kulturateŝeo de la japana ambasadejo en 
Kroatio Jlyohei Nakajima, en la hungara Zsuzsa Varga, 
en la ĉeha K. Novoselec, en la slovaka Jozef Mikula. La 
programon gvidis Divo Pulitika. 

La korto de la Akademio estis omamita per banderolo 
kun la vorto Esperanto. 



La korto de la Akademio. Fotis Ivan Ŝpoljarec 


25.5. Bozidar Brezinŝĉak Bagola estis intervjuita de 
Hrvatski radio, Radio Sljeme, la elsendo Kajkaviana. 
Dum la 90-minuta intervjuo, li parolis interalie pri sia 
Esperanto-agado. 

27.5. Okaze de Tago de meteorito en Hraŝĉina 
Esperanto-Societo Trixini kunlabore kun KEL prezentis 
kroatlingvan Enciklopedion de Hrvatsko zagorje (en 
tiu regiona enciklopedio aperis ankaŭ artikoloj pri 
esperantistoj Bedekoviĉ, Balagoviĉ, Ŝtimec) Parolis 
prof. Jasmina Lukec el la nacia enciklopedia eldonejo 
Leksikografski zavod Miroslav Krleza. 

Muzikis ensemblo Kuŝlec el Konjŝĉina. Pri la libro de 
Spomenka Ŝtimec Dom u Srednjoj Europi parolis Judita 
Rey Hudeĉek. 

Intervjuoj ĉe Radio Zlatar, Radio Marija Bistrica kaj 
Radio Kaj. 

Jelena Lonĉareviĉ partoprenis Renkontiĝon de poliglotoj 
en Bratislava de la 3la de majo ĝis la 6a de junio. 

En Bjelovar aperis La dua bulteno pri Inter-fest. 

Junio 

Zlatko Tiŝljar kaj Siniŝa Dvomik partoprenis Germanan 
Esperanto-Kongreson en Freiburg kaj agis en la jarasembleo 
de Eŭropa Esperanto-Unio la 4an de junio 2017. 

Ses kroataj kaj unu franca esperantisto partoprenis 
unusemajnan studvojaĝon tra Makedonio kaj renkontiĝis 
kun la makedonaj esperantistoj en Prilep. 

INTERFEST invitas aŭguste al Bjelovar! 


Ekzistas urbo en nia lando, kiu Esperanton tenas en 
sia koro ekde 1909 ... Multaj generacioj de esperantistoj 
kaj urbanoj klopodis dum pli ol unu jarcento teksi 
la revon de Zamenhof. En tiu urbo nun funkcias tre 
entuziasma grupo da aktivuloj, kiu por vi (jes: por vi, 
esperantistoj de Kroatio kaj ĉiuj aliaj landoj!) organizas 
la internacian festivaion INTER-FEST! En tiu laboro 
la membroj de la Loka festivala komitato kunigis 
ĉiujn fortojn kaj sukcesis stimuli gravegajn urbajn kaj 
departementajn instituciojn kaj gvidantojn por ricevi 
ilian senrezervan apogon: moralan, organizan, financan 
kaj ĉian alian! Des pli: ili kunigis kvar kroatiajn societojn 
en la plenumo de tiu tasko! Ĉu la esperantistoj de Kroatio 
faros la samon kaj subtenos la bjelovarajn klopodojn? Ĉu 
la movadanoj el la najbaraj landoj opinios, ke ni bezonas 
regionan aranĝon kun translima kunlaboro? La aranĝon, 
kiu estonte estu nia kultura kultivejo kaj kunvenejo, nia 
forta atuto kontraŭ ĉiam pli ofte aŭdataj argumentoj, ke 
Esperanto ne plu vivas! Aŭ oni prezentos tiun ideon kaj 
klopodojn nur kiel ‘satatan ĉevaleton” de kelkaj lokaj 
entuziasmuloj? 

La regiono, en kiu okazos INTER-FEST, estas 
unu el la plej gravaj vartejoj de Esperanto en Kroatio. 
Tia ĝi estis ĉe la komenco de nia enlanda movado, tra 
la periodo inter la du mondmilitoj, en la socialisma 
Jugoslavio kaj nun, en la sendependa Kroatio kaj nia 
komuna Eŭropo! Bjelovar estas la centro de tiu regiono 
favorega al Esperanto, senkonsidere pri la politikaj ŝanĝoj 
kaj ekonomiaj malfacilaĵoj. Kun la sama entuziasmo la 
esperantistojn subtenis la antaŭa urbestro de Bjelovar 
Antun Koruŝec, kiel la novelektita Dario Hrebak, kiu 
la delegacion de INTER-FEST akceptis la 20-an de junio, 
mallonge post sia elektiĝo kaj ekofico. 

Ni scias, ke ni vivas en malfacila tempo por Esperanto, 
kaj des pli la laboro de la entuziasmaj esperantistoj en 
Bjelovar estas estiminda kaj subteninda! Ni ne forgesu, ke 
ĉi jare nia lingvo Esperanto fariĝis 130-jara (koincide: 
ankaŭ la loka kultur-arta societo “Golub” estas samaĝa, 
kaj havas interesan historion teksitan de esperantisoj!). 
Ni ne forgesu, ke ĉi jare ni omaĝas Zamenhofon 
okaze de lia 100-a mortodatreveno, kion subtenas 
UNESKO, la organizo kun kiu la monda organizaĵo de 
esperantistoj (UEA) havas proksimajn kunlaborrilatojn! 
Ni rememoru, ke tiujn rilatojn sukcese konstruis en 1954 
en Montevideo la kroata motoro de UEA: Ivo Lapenna el 
Split, kiun en Bjelovar ni omaĝas per lia scienca verkego 
pri internacia juro. Apero de sciencaj libroj, kaj des pli 


Esperantistoj ĉe la urbestro de Bjelovar Dario Hrebak 




tiaj, kiajn ni prezentos en Bjelovar, ne estas ofta. Krom 
Lapenna, ni prezentos ankoraŭ unu epokfaran eldonon: 
la 3200-paĝan! medicinan vortaregon de Jozo Mareviĉ, 
kaj ĉion ĉi kun partopreno de medicinistoj kaj juristoj 
de la regiono! Kaj ne mapli gravas, ke dum INTER- 
FEST ni prezentos la Esperantan tradukon de la perlo 
de moderna kroata literaturo, la furoran romanon de 
Kristian Novak “La nigra patrino tero”. Ni ne forgesu, 
ke ĉefe per la klopodoj de Dokumenta Esperanto-Centro 
en la sama regiono, Kroatio atingis la rangon de unu el la 
plej fekundaj eldonaj nacioj lastatempe en Esperantujo! 

Estas la ĝusta momento por mobilizi ĉiujn 
movadajn fortojn, por subteni la klopodojn de tiuj, kiuj 
kuraĝis fari la neimageblan aferon ... kiuj arogis en la 
malgranda urbo organizi internacian aranĝon unuafoje 
en la jarcenton longa historio de la loka Esperanto- 
societo! En sia cirkulero, kiun multaj el vi jam ricevis 
kaj helpis plusendi al aliaj, pri tio jam tre emocie skribis 
la nuna prezidanto de KEL, Anto Mlinar, al kiu ni volas 
publike danki pro la ago, kiu gvidas al konstruado kaj 
pifortigo de nia landa organizaĵo. 

Ni do ripetas liajn vortojn: NI ĈIUJ KUNVENU 
EN BJELOVAR ĉi aŭguste! 

Se nun ni preterlasas tiun eblecon, verŝajne ni 
atendos multajn jarojn por aranĝi ion similan! Male, 
se ni akceptas la gastamon de Bjelovar, ni ankoraŭ pli 
larĝe malfermos la pordon por niaj estontaj aktivecoj 
kaj pluportas la torĉon de Esperanton en tiu urbo! 
Tiukaze eble ne estas fantazio esperi, ke ankaŭ Kroatio 
havos aranĝon, al kiu diverslandaj esperantistoj volonte 
venados. 

La organizantoj por vi preparis abundan pro- 
gramon, kiun vi povas vidi en la propra retejo de la 
Festivalo: http://www.esperanto-bjelovar.hr/festival/ 

esperanto.html 

Ekzistas ankaŭ speciala oferto por tiuj, kiuj la 
Festivalon povas partopreni nur dum du tagoj, kiam 
la programo estas plej densa (la 5-an kaj 6-an de 
aŭgusto). Eble interesas vin iu el la multaj programeroj, 
ekspozicioj, koncertoj, libroprezentoj, ekskursoj 
... Eble la Interkona vespero, kiu celas kunvenigi 
malnovajn amikojn kaj prezenti al vi tute novajn ... Eble 
vi ŝatas neformale pikniki aŭ ekskursi kun ni al kelkaj 
belaj lokoj de niaj regiono kaj lando. Vi mem decidu, kaj 
skribu al ni pri viaj planoj kaj deziroj! 

Kiel jam multfoje ĝis nun, la esperantistoj de 
Bjelovar bonvenigos vin en sia urbo! 

Nia kontaktadreso: 

esperanto.bjelovar@gmail.com 

de ALP-ADRIO M nia estonta ejo 



La 22-23an de aprilo 2017 okazis en Brezice, ĉelima 
pitoreska slovenia urbeto, 19-a Esperanto - konferenco de 
ALP-ADRIO. La a 22-an de aprilo okazis la konferenco 
kun la temo: 130 jaroj de E Movado, 100 jariĝo de Lu- 
doviko Lazaro Zamenhof kaj Alp-Adriaj regionoj. Krom 
slovenaj kaj italaj esperantistoj, kiuj preparis la tutan kon- 
ferencon, al Brezice venis ankaŭ dudekkvin esperantistoj 
el Kroatio. 

Enkonduke la prezidanto de Slovenia Esperanto-Ligo 
Janez Zadravec prelegis pri la temo: 130 jaroj de Esperan- 
to-movado. Kadre de tiu temo parolis ankaŭ reprezentantoj 
de la itala^Edvige Ackerman) kaj kroata (Anto Mlinar) 
movadoj. Ĉiuj el ili akcentis la plej grandajn sukcesojn kaj 
malsukcesojn de siaj landaj Esperanto-movadoj. Montriĝis 
tamen ke inter tiuj du flankoj ekzistis preskaŭ ĉiam la 
tuŝpunktoj. 

Sekvis la prelegoj de Elda Doerfler kaj Edvige Ack- 
erman pri la temo: Antaŭ 100 jaroj forpasis Ludoviko 
Lazaro Zamenhof. La temon: Alp-Adria Regiono kaj ES- 
PERANTO prezentis Edvige Ackerman. Elda Doerfler 

akompanis sian prelegon per multaj interesaj dokumentoj 
kaj fotoj pri la lasta parto de la vivo de Doktoro Zamenhof 
kaj reeĥoj de lia forpaso. 

Post komuna lunĉo ĉe la konferenceja salono la parto- 
prenantoj diskutis pri la ĉefaj temoj. Vjekoslav Morankiĉ 
parolis pri la eblecoj de landaj asocioj postuli de aŭtoritatoj 
en siaj landoj proklami Esperanton la nemateria kultura 
heredaĵo, simile al Pollando kiu tion jam efektivigis kaj 
Kroatio kiu provas tion fari. 

Janez Zadravec en sia diskuto proponas ke espe- 
rantistoj ĉeestu grandajn eventojn kiujn organizas unuopaj 
landaj asocioj kiel intemaciajn renkontiĝojn kaj estu tie 
aparte videblaj kaj aŭdeblaj ankaŭpor ekstera, neesperantista 
publiko. Josip Pleadin je la nomo de Bjelovara esperantista 
societo invitis ĉiujn partopreni la intemacian kulturan festi- 
valon INTER-FEST ĉi-somere en Bjelovar. Oni diskutis 
ankaŭ pri la estonteco de Alp-Adriaj konferencoj. Pleadin 
anoncis ke li provos kun la bjelovara societo, se ĝi tion ak- 
ceptos, organizi la sekvontan 20-an konferencon kadre de 
Inter-fest 2018. Eble tiam en ĝi partoprenus ankaŭ aŭstroj 
kaj hungaroj kio mankis en kelkaj lastaj konferencoj. 

La diskuton finis D-ro Jozo Mareviĉ kiu prezentis 
sian proprainiciate preparitan kaj eldonitan libron: Okling- 
va medicina enciklopedia vortaro, Latinum-English-Fran- 
gais-Deutsch-Espanol-Esperanto-Hrvatski. Temas pri la plej 
granda Esperanto-libro: ĝi havas 3148 paĝojn kaj pezas 
ĉirkaŭ 4,5 kg. Nekredeble! 

Posttagmeze ni promenis tra la malnova parto de 
Brezice kaj vespere ĉe komuna vespermanĝo ni ĝuis la kul- 
tur-amuzan programon kun kantkomso, recitaĵoj kaj danc- 
muziko. Por bona organizo ni dankas aparte al la geedza 
paro Anton kaj Reneja Mihaliĉ. 

Anto Mlinar 


851. Vera Rokniĉ 

852. Zlata Naniĉ 

853. Zeljko Gubijan 

854. Teodor Mikiĉ 

855. Jelena Lonĉareviĉ 

856. Olga Ŝtajdohar-Paden 

857. Spomenka Ŝtimec 

858. Damir Mikuliĉiĉ 

858. Davor Klobuĉar 

859. Mladenka Dakoviĉ 

860. Divo Pulitika 

861. Bozidar Brezinŝĉak Bagola 

862. Anto Mlinar 

863. Anonima 

864. Marija Kvakiĉ 

865. Zlatko Tiŝljar 
Sume: 


13,50 eŭroj 
67,56 eŭroj 
33,78 eŭroj 
40,54 eŭroj 
20,27 eŭroj 
54,05 eŭroj 
60,81 eŭroj 
81,05 eŭroj 
196,16 eŭroj 
40,54 eŭroj 
54,05 eŭroj 
40,54 eŭroj 
54,05 eŭroj 
81,08 eŭroj 
2,70 eŭroj 
50,67 eŭroj 
891,21 eŭroj 


Inter novembro 2016 kaj junio 2017 niaj membroj kolektis 
por Vodnikova 891,21 eŭrojn. Ekde la jaro 2003 ni kolektis 
inter niaj membroj kaj amikoj 49.287,57 eŭrojn. 

Nia lasta kredito al Esperanto-Societo Trixini en junio 
2017 estas 9.699,02 eŭroj, kaj nia monata partopago laŭ la 
kontrakto estas 181,47 eŭroj . 

Dankon al la membroj kiuj helpis al ni havi propran 
Esperantejon en Zagrebo! 

Nia bankonumero en Raiffeisenbanko: Hrvatski savez za 
esperanto IBAN HR6124840081100881157. Modelo 00 

En niaj ejoj daŭre loĝas subluantoj, helpantaj al niaj 
financoj. 

La oficejo de la urbestro akceptis nian peton kaj subtenis 
KEL per unufoja helpo de 10.000 kn por aktivigo de junaj 
homoj en celebrado de la centa jubileo de la morto de 
Zamenhof. Per parto de la subvencio gejunuloj farbos la 
trabojn en la subtegmenta deponejo por la arkivejo kiun ni 
planas starigi en la monatoj venontaj. 

Dum la someraj monatoj ni planas farbigi unu ĉambron kaj 
loki tien aŭtune la unuan parton de nia Esperanto-biblioteko. 



Zagreb Vodnikcva 9 

LA 83-A INTERNACIA KONGRESO DE BLINDAJ ESPERANTISTOJ 


En la Delegacio de Kroata unuiĝo de nevidantaj 
esperantistoj (KUNE) en la ĉi-jara kongresurbeto 
Sokobanja (Serbio) konsistos nur el la duopo Dragan 
Ŝtokoviĉ kaj Antun Kovaĉ; la tria membro, studentino 
Marija Sentkiralj kun akompanantino pro ekzameno 
ne povos partopreni kaj ŝi devis rifuzi la subvencion de 
Esperanto-Societo Trixini por 2017. 

Sokobanja estas termobaneja urbeto situanta en 
la centro de sudorienta Serbio. En la jaro 2017 ĝi festas 
180 jarojn da turismo. 

IKBE83 okazos dum la 8-15 de julio 2017 en la 
hotelo Moravica , kaj organizantoj de la kongreso estas 
kune Orbis Pictus de Viŝnja Brankoviĉ kaj Estraro de 
Ligo internacia de blindaj Esperantistoj (LIBE). 

Rolo de la ŝatokupoj en la vivo de nevidantoj estas 
ĉefa kongresa temo. Via raportanto ankaŭ preparas 
mallongan referaĵon. 


Dum la kongreso okazos elektoj kaj LIBE havos 
novan Estraron, post la organizata balotado. 

Kongresaj ekskursoj gvidos al Sokobanja kaj al 
Niŝ. Okazos ŝakmatĉo inter la kongresa ŝakteamo kaj la 
ŝakklubo Svitanja el urbo Niŝ. 

La kvara kongresa komuniko informas: „regula gasto 
de „hotel Moravica“ estis la jugoslavia nobelpremiito, 
verkisto Ivo Andriĉ kaj li tie en „sia“ apartamento 144 
verkis du rakontojn kaj komencis la romanon Ponto super 
Drina , por kiu li en 1961 ricevis la Nobel-premion. En la 
apartamento estas instalita ekspozicio ae liaj personaj 
ajoj, kiujn li tie uzis. 

La dua elstara gasto de Sokobanja estis fama serba 
verkisto de komedioj Branislav Nuŝiĉ. Oni diras, ke li 
lanĉis la frazon: 

Sokobanja, Soko grad - dodjeŝ star, odeŝ mlad! 
(Urbo falka, akvo varmas - maljunulon juna faras.) 

Antun Kovaĉ 


La 69-a Internacia Fervojista Kongreso okazis en Colmar 


Inter la 16-a kaj 23-a de majo 2017 en Colmar en 
Francio en la regiono Alzaco okazis la 69-a kongreso 
de Internacia Fervojista Esperanto-Federacio (IFEF) 
en kunlaboro kun Tutmonda Asocio de Konstruistaj 
Esperantistoj (TAKE) kaj kelkaj francaj E-organizoj 
(Franca Fervojista Esperanto-Asocio - FFEA, Esperanto 
France-Estkaj Moulhouse-Esperanto). Entutepartoprenis 
145 gekongresanoj. E1 Kroatio la kongreson partoprenis 
membro de Kroata Fervojista Esperanto-Asocio, Zlatko 
Hinŝt, salutinta nome de KFEA. 

Tuta programo en malfermitaj spacoj okazadis en 
eksa dominikana monaĥejo. Dum la kongreso okazis 
laboro de^ Faka komisiono. Precipe estis gravaj fakaj 
prelegoj. Ĉefaj prelegoj de francoj, ekzemple de Laurent 
Vignaud Dekstraflanka trafiko en Francio kaj de Pierre 
Grollemund La Stacidomo de Colmar (aperigita 
kiel artikolo en jara revuo/kajero de TAKE 2017 
„Konstruado“). Ankaŭ okazis prelegoj sub titoloj Studo 
pri informa sistemo de internacia intergriĝa loĝistik- 
administrado fare de Hohhota Fervoja Buroo, Interna 
Mongolio de Cinio “ de Hongwei Zhang; Modernigo de 
fervoja linio por trajnoj de granda rapideco inter Prago 
kaj Dresden de Ladislav Kovar kaj Prelego pri san- 
administradoporfervojistoj de Wieslaw Libner. Geedzoj 
Lene kaj Jan Niemann faris du prezentaĵojn, L. N. pri 
projekto de publika transporto en la dana urbo Odense, 
kaj J. N. pri agado deFISAIC (esperantlingve Federacio 
de Artaj kaj Kulturflegantaj Feiyojistaj Asocioj). Zlatko 
Hinŝt prezentis sian prelegon Ĉefa Stacidomo Zagreb 


kiel fervoja centro en Kroatio pri la koncerna trafiko 
de trajnoj. La pritema artikolo aperis en Konstruado- 
kajero de TAKE 2017. 

En organizado de Kongreso kaj dum ĝia okazado 
kun diligentaj francaj gekolegoj el FFEA, precipe aktivis 
la kasisto de TAKE kaj Kongreso Andre Grossmann 
kaj la prezidantino de IFEF Rodica Todor. Unu el la 
programeroj estis prezentado de la sekva kongreso de 
IFEF okazonta en Vroclavo en Pollando en la jaro 2018. 

Kongresanoj piedire vizits la urbon Colmar sub 
gvidado de Edmond Ludwig dum kiu ili ekkonis 
mezepokajn domojn konstruitaj surbaze de trabfaka 
sistemo, kaj aliajn konstruaĵojn en la urba centro kaj 
proksime de ĝi (katedralon, preĝejojn, muzeojn kiel 
Unterlinden, Auguste Bartholdi, Hansi,ampleksajn 
verkojn de konataj lokaj artistoj, t.n. „Malgrandan 
Venecion“, bazaron de agrikulturistaj produktoj). Li 
poste ankaŭ bone gvidis ekskursojn dum vizitado de 
en Kayserberg, Riquewihr, Hunawihr - ĝardeno 
de vivantaj papilioj, Strasbourg kaj Obernai dum la 
kongreso, sed ankaŭ dum postkongreso, kaj prelegis 
pri la regiono Alzaco. Krom tio partoprenantoj vizitis 
Fervojan muzeon „Cite du Train“ en Mulhouse kun pli 
ol 100 fervojaj veturiloj, kiu estas unu el la plej grandaj 
tiuspecaj muzeoj de la mondo. 

En muzika parto de la programo okazis prezentado 
de folklora heredaĵo fare de grupo „Vogesia“ de Colmar. 

Zlatko Hinŝt 


r 

Kroataj sperantistoj en Makedonio 


Dela21a-27adejunio2017tra Makedonio vojaĝis makedonoj vivantaj 
en Kroatio kaj membroj de Kroat-makedona asocio. A1 tiu grupo aliĝis ankaŭ 
ses kroataj kaj la franca esperantistino Fran^oise Noireau kun sia violono. 
Tiu kunlaboro efektiviĝis dank’ al Judita Rey Hudeĉek, kiu prezidas Kroat- 
makedonan societon kaj vicprezidas Kroatan Esperanto-Ligon kaj prezidas 
Esperanto-Societon Trixini. La vojaĝo estis stimula ankaŭ por la renkontitaj 
lokaj makedonaj esperantistoj, kies Landa Asocio bedaŭrinde aktuale ne 
funkcias. 

Sur la foto: Kroataj esperantistoj renkontiĝis kun esperantistoj en Prilep 

l RIJEKA: 1 10-a datrevenoj 

^ Literatura premio ^ 


Celebrado de la 110-a datreveno 
de la unua esperanta societo 
en Rijeka kaj en Kroatio 


La celebrado okazos de la 28-a ĝis la 30-a de 
septembro 2017 en Rijeka. La organizanto estas 
Esperanto Societo Rijeka (Blaza Poliĉa 2, HR-51000 
Rijeka, retpoŝto: esperanto.rijeka@ri.t-com.hr kaj la reta 
adreso: www.esperanto.hr/rijecki_kantun.htm) . 

La 28-an de septembro: Malfermo de Filatela 
ekspozicio kaj ekspozicio de artopentraĵoj de grupo 
da pentristoj el la urbeto Matulji. La ekspozicioj estos 
prezentataj en ejoj de Komunumo de Italoj en Rijeka 
(itale: Comunita degli Italiani di Fiume) strato Uljarska 
1, la 2-a etaĝo. 

La 29-an de Septembro: Filatela kaj artpentraĵa 
ekspozicioj. 

Je la 15-a horo: Fotado antaŭ dulingva (kroata kaj 
esperanta) memortabulo sur fasado de la domo Korzo 
18. En tiu domo estis sidejo de la unua esperanta societo 
en Rijeka (1907). Tiun ĉi memortabulon starigis Urbo 
Rijeka en la jaro 2007, kaj ĝi estas ZEO (Zamenhof 
Esperanto Objekto) en la urbo Rijeka. 

La 30-an de Septembro: Inter 16-a kaj ĝis la 19-a 
horo okazos la ĉefa programo de la celebrado (en halo de 
Komunumo de Italoj en Rijeka): 

- Himnoj, la kroata kaj la esperanta 

- Solena malfermo, salutparolo de reprezentanto de 
la Esperanto societo Rijeka, salutparoloj de gastoj. 

- Ĉefprelego: Konciza historio de Esperanto- 
movado en Rijeka kaj Kroatio (en la kroata). 

- Aŭtoro Jozo Mareviĉ prezentos sian verkon: 
Granda oklingva medicina vortaro. (Inter la lingvoj estas 
la kroata kaj Esperanto). 

- Dankdiplomoj kaj honoraj atestiloj al membroj de 
Esperanto - Societo Rijeka pro ilia laboro en la Societo 
kaj en la esperanta movado. 

- En la kultura programo prezentiĝos: Itala 
kantkoruso “Fratelanza” el Rijeka, folklora kaj kantista 
grupo el la vilaĝo Zejane (Jejane) kie loĝantoj parolas 
istrio-romanan lingvon kiun ili nomas “ laĵejana lingvo”. 
Operkantisto Neven Mrzleĉki kantos en Esperanto, kaj 
la itala kantisto Emanuele Rovere kantos en Esperanto 
kaj en la itala. 

La solenaĵo finiĝos per modesta manĝeto. 

Esperantistoj, bonvenon al Rijeka! 



da Esperanto lernantoj 


Pli ol unu miliono da lemantoj lemas 
Esperanton per la senpagaj kursoj Duolingo 
en la angla kaj hispana. La fascina numero 
unu miliono estis superita en junio! Informis 
la bulteno Voko el Stirio por junio 2017 
kaj invitis la germanparolantojn aliĝi al 
la senpaga kurso por germanlingvanoj ĉe 
Duolingo. 


Voko el Stirio 


Literatura premio Rikard Jorgovaniĉ 
2017 al Spomenka Ŝtimec 

Komunumo Hum na Sutli kaj Literatura asocio 
de Hrvatsko zagorje dum la lasta jardeko atribuas 
literaturan premion portantan la nomon de la kroata 
verkisto Rikard Jorgovaniĉ (1853-1880) kiu naskiĝis 
en Mali Tabor ĉe Hum na Sutli. La premio celas honori 
la plej bonan verkon de eldonistoj el Hrvatsko zagorje 
por la koncerna jaro. La premion por la eldonaĵoj el 
2016 gajnis Spomenka Ŝtimec por sia Esperanto-rilata 
verko Dom u Srednjoj Eŭropi/ Hejmo en Mezeŭropo. 

Okaze de la atribuo de la premio en la urba biblioteko 
la 20an de aprilo en Hum na Sutli, ŝi voĉlegis la poemon 
de Rikard Jorgovaniĉ, kiun esperantigis Mavro Ŝpicer 
kaj publikigis en Kroataj poeziaĵoj en Budapeŝto en 
1912. Tiel la malnovstila poemo de Rikard Jorgovaniĉ 
revenis hejmen 137 jarojn post la morto de la aŭtoro, en 
sia esperanta vesto, kvankam la poeto mortis pli frue ol 
Esperanto naskiĝis. 


Mia kanto 

Kaŝata puraĵ’ de 1’ amanto 
Florspiro jen estas la kanto 
Glorante cin, ĉarmon de F ter’; 

Nek tuŝon de 1’ mano gracia, 

Nek kison, ho, buŝo de cia 
Atingi, atendas 1’ esper! 

Nur sono fariĝi deziras, 

Spegulo de 1’ ĉarmoj sopiras 
Gi estu al ci; poste for 
Per sunardeg’ flamigite 
Perei en nokto subite 
Simila al brulmeteor’. 

Rikard Jorgovanic^ 
Esperantigis Mavro Ŝpicer 


Nekrologo 


IVO PUHARIĈ 

( 1926 - 2017 ) 

La 22an de ferbuaro 2017 
mortis Ivo Puhariĉ en sia 91- 
jaro. Puhariĉ naskiĝis la 28an 
de oktobro 1926 en Puhariĉi 
apud Makarska. Li estis unu 
el la plej aĝaj loĝantoj de la 
urbo Makarska. Dum jaroj li 
pasie disvastigadis sian scion 
pri olivokultivado. A1 olivujo li 
dediĉis ankaŭ la poemon, Odo al olivujo kiu kvarlingve 
aperis en 1983 en gazeto de Internacia konsilio pri 
olivokultivado kaj muzikigita ĝi fariĝis populara ĉe 
olivoleaj produktantoj. Krom la olivarboj en lia vivo 
la elstaran lokon havis montgrimpado kaj Esperanto. 
Li eklconis Esperanton en Bjelovar en 1950, lernis la 
lingvon en Split en 1951 kaj entuziasmis pri ĝi dum la 
tuta vivo. La neforgeseblan etoson lasis al juna Puhariĉ 
la Universala Kongreso de Esperanto en Zagrebo el la 
jaro 1953. En Esperanto okazis ankaŭ unu el la adiaŭaj 
paroladoj sur lia tombo, tiu de lia samklubano el Split, 
Davor Grgat. 

D. Grgat 



tempo 129- 1/2017 


11 









Bozidar Brezinscak Bagola 

GRANDA ARBO JUGLANDA 


Granda arbo juglanda 
brilo kaj ombro de nia korto 
sub kiu ni ariĝis 
kunsidis kaj recitis 
ĝuis rostitan viandon 
trinkis fajnan vinon 


granda arbo juglanda 

superis ĉiujn atendojn 

per siaj densaj branĉoj kaj folioj 

regalis nin per fruktoj de pasio 

per kuko juglanda dum naskotagoj 

per forta vivovolo 


granda arbo juglanda 
komencis sekiĝi 
ni devis ĝin haste faligi 
de ĝia aĝo longdaŭra 
postrestis nur brullignoj 
kaj insida timo de morto. 


Esperantigis Zlatoje Martinov 

11111111111111111II1111111111111111M111111111111111II1111111111111 


juglando en mia korto” -fotis Ivan Ŝpoljarec - Ŝtef 



